**POZIV NA DOSTAVU PONUDA**

POSTUPAK NABAVE S OBVEZNOM OBJAVOM

postupak nabave za neobveznike zakona o javnoj nabavi (verzija 4.0)

Evidencijski broj nabave: IKT-03

NAZIV NABAVE: **Nabava ERP sustava**

Zagreb, 01.06.2020. godine

**SADRŽAJ**

[1. OPĆI PODACI 3](#_Toc39050733)

[1.1. Podaci o Naručitelju 3](#_Toc39050734)

[1.2. Podaci o osobi zaduženoj za komunikaciju s Ponuditeljima 3](#_Toc39050735)

[1.3. Vrsta postupka nabave i vrsta ugovora 3](#_Toc39050736)

[1.4. Evidencijski broj nabave 3](#_Toc39050737)

[1.5. Procijenjena vrijednost nabave 3](#_Toc39050738)

[1.6. Početak postupka nabave 4](#_Toc39050739)

[1.7. Pojašnjenja i izmjene dokumentacije za nadmetanje 4](#_Toc39050740)

[1.8. Popis gospodarskih subjekata s kojima je Naručitelj u sukobu interesa temeljen na načelu izbjegavanja sukoba interesa kako je definiran Postupcima nabave 4](#_Toc39050741)

[2. PODACI O PREDMETU NABAVE 5](#_Toc39050742)

[2.1. Opis i količina predmeta nabave 5](#_Toc39050743)

[2.2. Mjesto isporuke predmeta nabave 5](#_Toc39050744)

[2.3. Rok isporuke predmeta nabave 5](#_Toc39050745)

[3. RAZLOZI ISKLJUČENJA PONUDITELJA 6](#_Toc39050746)

[4. UVJETI I DOKAZI SPOSOBNOSTI PONUDITELJA 7](#_Toc39050747)

[4.1. Pravna i poslovna sposobnost 7](#_Toc39050748)

[4.2. Financijska sposobnost 7](#_Toc39050749)

[4.3. Tehnička sposobnost 7](#_Toc39050750)

[5. PONUDA 8](#_Toc39050751)

[5.1. Sadržaj ponude 8](#_Toc39050752)

[5.2. Način podnošenja ponuda 8](#_Toc39050753)

[5.3. Cijena ponude 10](#_Toc39050754)

[5.4. Neuobičajeno niska cijena 10](#_Toc39050755)

[5.5. Rok valjanosti ponude 10](#_Toc39050756)

[6. KRITERIJ ODABIRA 11](#_Toc39050757)

[6.1. Opis kriterija i način utvrđivanja bodovne vrijednosti 11](#_Toc39050758)

[6.2. Konačan broj bodova i odabir ponude 12](#_Toc39050759)

[6.3. Načelo jednakovrijednosti 13](#_Toc39050760)

[7. OSTALE ODREDBE 14](#_Toc39050761)

[7.1. Otvaranje i ocjena ponude 14](#_Toc39050762)

[8. ODREDBE KOJE SE ODNOSE NA ZAJEDNICE PONUDITELJA I PODUGOVARATELJE 16](#_Toc39050763)

[8.1. Odredbe koje se odnose na zajednice ponuditelja 16](#_Toc39050764)

[8.2. Odredbe koje se odnose na podugovaratelje 16](#_Toc39050765)

[9. SKLAPANJE UGOVORA 17](#_Toc39050766)

[9.1. Bitni uvjeti za izvršenje ugovora 17](#_Toc39050767)

[10. ROK, NAČIN I UVJETI PLAĆANJA 19](#_Toc39050768)

[11. PREDSTAVKE 20](#_Toc39050769)

[12. ZELENA JAVNA NABAVA 21](#_Toc39050770)

[13. POPIS DOKUMENTACIJE 22](#_Toc39050771)

# 1. OPĆI PODACI

## 1.1. Podaci o Naručitelju

Naziv i sjedište Naručitelja: **TIMM d.o.o.**

Ivekovićeva 2, Zagreb

OIB: 33059613362

Broj telefona: +385 91 935 2678

## 1.2. Podaci o osobi zaduženoj za komunikaciju s Ponuditeljima

Ime i prezime: Branko Golubić

Broj telefaksa: +385 91 935 2678

Elektronička pošta: info@timm.hr

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se na e-mail adresu: info@timm.hr

## 1.3. Vrsta postupka nabave i vrsta ugovora

Postupak nabave s objavom Poziva na dostavu ponuda. Nabava se provodi temeljem Priloga 4. „Postupci nabave za NOJN“, a koji je sastavni dio dokumentacije Poziva „POBOLJŠANJE KONKURENTNOSTI I UČINKOVITOSTI MSP-a KROZ INFORMACIJSKE I KOMUNIKACIJSKE TEHNOLOGIJE (IKT) - 2“, referentni broj: KK.03.2.1.19.

Navedeni Poziv i Prilog 4 dostupni su na internetskoj stranici <https://efondovi.mrrfeu.hr/MISCms/Pozivi/Poziv?id=297eaffc-ee30-4c87-ae50-4743f6f685d2>.

Vrsta ugovora je ugovor o nabavi usluga. Javno nadmetanje će se vršiti u jednoj fazi.

## 1.4. Evidencijski broj nabave

IKT-03

## 1.5. Procijenjena vrijednost nabave

Procijenjena vrijednost nabave bez PDV-a: 154.890,00 kn

Iznos PDV-a: 38.725,00 kn

Ukupna procijenjena vrijednost nabave s PDV-om: 193.625,00 kn.

Nabava nije podijeljena po grupama.

|  |  |  |  |
| --- | --- | --- | --- |
| **Grupa** | **Neto iznos** | **PDV** | **Ukupna vrijednost** |
| Nabava ERP sustava | 154.900,00 | 38.725,00 | 193.625,00 |

## 1.6. Početak postupka nabave

Postupak nabave započinje objavljivanjem Poziva na dostavu ponuda na web stranici [www.strukturinfondovi.hr](http://www.strukturinfondovi.hr). Datum objave Poziva na dostavu ponuda je 25.05.2020. godine.

## 1.7. Pojašnjenja i izmjene dokumentacije za nadmetanje

Dokumentacija za nadmetanje dostupna je na stranici [www.strukturnifondovi.hr](http://www.strukturnifondovi.hr). Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi usluge koje su predmet nabave.

Tijekom roka za dostavu ponuda zainteresirani gospodarski subjekti mogu zahtijevati dodatne informacije u vezi s dokumentacijom za nadmetanje pisanim putem na gore navedenu adresu elektroničke pošte kontakt osobe. Dodatne informacije bit će objavljene bez navođenja podataka o podnositelju zahtjeva na internetskoj stranici [www.strukturnifondovi.hr](http://www.strukturnifondovi.hr).

Pod uvjetom da je zahtjev pravovremen, posljednje dodatne informacije i objašnjenja vezana uz dokumentaciju za nadmetanje Naručitelj će staviti na raspolaganje najkasnije tri (3) dana prije isteka roka za dostavu ponuda. Zahtjev je pravovremen ako je dostavljen Naručitelju najkasnije tijekom petog (5) dana prije dana u kojem ističe rok za dostavu ponuda.

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljena osnovni Poziv na dostavu ponuda, Dokumentacija za nadmetanje i pojašnjenja dokumentacije.

Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije.

## 1.8. Popis gospodarskih subjekata s kojima je Naručitelj u sukobu interesa temeljen na načelu izbjegavanja sukoba interesa kako je definiran Postupcima nabave

Ne postoje gospodarski subjekti s kojima Naručitelj ne smije sklapati ugovore o nabavi (u svojstvu Ponuditelja, člana Zajednice ponuditelja ili pod izvoditelja odabranom Ponuditelju).

# 2. PODACI O PREDMETU NABAVE

## 2.1. Opis i količina predmeta nabave

Predmet nabave je ERP sustav.

Nabava nije podijeljena u grupe.

Ponuda se podnosi u jednoj omotnici. U ponudi moraju biti ponuđene sve stavke na način kako je to definirano u Prilogu 4 – Tehničke specifikacije.

Ponuditelj može sudjelovati isključivo kao samostalni ponuditelj, ili kao član zajednice ponuditelja, ili kao pod ugovaratelj.

Ponuditelju koji se natječe s više ponuda, bez obzira na status, sve ponude će biti odbijene.

Količina predmeta nabave je definirana u Prilogu 3 – Ponudbeni troškovnik. Količine su točne.

Stavke Priloga 4 i Priloga 3 se ne smiju mijenjati.

## 2.2. Mjesto isporuke predmeta nabave

Mjesto isporuke je sjedište naručitelja – Ivekovićeva 2, 10000 Zagreb.

## 2.3. Rok isporuke predmeta nabave

(1) Rok isporuke softvera može iznositi maksimalno 30 dana od dana sklapanja ugovora o nabavi. Rok isporuke posebno je ograničen samim trajanjem projekta.

U slučaju kašnjenja ili neurednog ispunjenja obveze, Naručitelj je ovlašten na naplatu ugovorne kazne u visini od 2,5% dnevno. Ukupan iznos ugovorne kazne ne može biti veći od 80% ugovorene cijene bez PDV-a.

# 3. RAZLOZI ISKLJUČENJA PONUDITELJA

Naručitelj će isključiti Ponuditelja iz postupka nabave ukoliko:

* je Ponuditelj ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
* je Ponuditelj lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije;
* je Ponuditelj u stečaju, insolventan ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
* je Ponuditelj u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način;
* postoji sukob interesa između Ponuditelja i članova Odbora za nabavu, osobe ovlaštene za zastupanje Naručitelja ili osobe imenovane za provođenje postupka nabave koji se ne može učinkovito ukloniti izuzimanjem navedenih osoba.

Naručitelj prihvaća kao preliminaran dokaz da se Ponuditelj ne nalazi u jednoj od situacija navedenih u ovoj točki potpisanu izjavu osobe po zakonu ovlaštene za zastupanje gospodarskog subjekta koja se dostavlja u ponudi prema obrascu Prilog 2 – Izjava Ponuditelja.

Naručitelj može zahtijevati od Ponuditelja da prije sklapanja Ugovora dostavi jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

# 4. UVJETI I DOKAZI SPOSOBNOSTI PONUDITELJA

Ponuditelj je dužan u svojoj ponudi priložiti dokumente kojima dokazuje svoju pravnu i poslovnu sposobnost te financijsku sposobnost. Dokumenti kojima se dokazuje sposobnost Ponuditelja moraju biti na hrvatskom jeziku i latiničnom pismu.

## 4.1. Pravna i poslovna sposobnost

Gospodarski subjekt mora u ponudi dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja Izjavu, odnosno Prilog 2 – Izjava Ponuditelja koja mora biti potpisana od strane osobe po zakonu ovlaštene za zastupanje gospodarskog subjekta.

Naručitelj može prije donošenja odluke od Ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, radi dokazivanja sposobnosti iz ove pod točke, dostavi ažuriran popratni dokument: izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. Ponuditelju je dopušteno dostavljanje traženih dokumenata na jedan od sljedećih načina: u izvorniku, u ovjerenoj preslici, ili u neovjerenoj preslici.

## 4.2. Financijska sposobnost

U svrhu zadovoljenja minimalne razine financijske sposobnosti, Ponuditelj mora dokazati da nije insolventan tj. da mu bankovni račun u posljednjih šest mjeseci nije bio blokiran više od sedam dana neprekidno i ne više od petnaest dana ukupno, te da trenutno nema evidentiranih obveza za čije podmirenje nema pokriće na računu.

U svrhu dokazivanja da nije insolventan, Ponuditelj mora dostaviti popunjen, potpisan i ovjeren Prilog 2 – Izjava Ponuditelja koji je sastavni dio ove dokumentacije za nadmetanje. Izjavu potpisuje osoba po zakonu ovlaštena za zastupanje gospodarskog subjekta.

Naručitelj može zahtijevati od Ponuditelja (i ako je primjenjivo od svih članova Zajednice ponuditelja) da prije sklapanja Ugovora dostavi presliku dokumenta BON2/SOL2 ili važeći jednakovrijedni dokaz koji je izdalo nadležno tijelo u državi sjedišta Ponuditelja, kojim se potvrđuje navod da nije insolventan iz Priloga 2 – Izjava Ponuditelja.

## 4.3. Tehnička sposobnost

Naručitelj može u bilo kojem trenutku tijekom postupka nabave, zahtijevati od Ponuditelja da dostavi dokaz kako je tijekom tri godine koje prethode godini u kojoj je započeo postupak nabave, uredno izvršio najmanje jedan ili više ugovora koji su isti ili slični predmetu nabave.

# 5. PONUDA

## 5.1. Sadržaj ponude

Ponuditelji pripremaju ponude u pisanom obliku uključujući sve priloge koji su dio Poziva na dostavu ponuda.

Ponuditelj predaje ponudu u izvorniku koji sadrži dokumentaciju složenu, uvezanu, potpisanu i ovjerenu pečatom na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći, uz obavezno dostavljanje dokumenta kojim se dokazuje punomoć

Ponuda mora sadržavati najmanje:

* popunjeni i ovjereni Prilog 1 – Ponudbeni list te priloge 1B ili 1C ukoliko je primjenjivo;
* popunjeni i ovjereni Prilog 2 – Izjava ponuditelja;
* popunjeni i ovjereni Prilog 3 – Ponudbeni troškovnik;
* popunjeni i ovjereni Prilog 4 – Tehničke specifikacije.

Prilozi Poziva na dostavu ponuda dostavljaju se u izvorniku, a traženi dokumenti i dokazi mogu se dostaviti u izvorniku, ovjerenim ili neovjerenim preslikama. U slučaju postojanja sumnje u istinitost podataka u priloženim dokumentima ili izjavama Ponuditelja, Naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o Ponuditelju sa sjedištem u drugoj državi Naručitelj može zatražiti suradnju nadležnih vlasti.

## 5.2. Način podnošenja ponuda

**5.2.1. Broj ponuda**

Ponuditelj treba dostaviti jednu ponudu.

**5.2.2. Izrada ponude**

Ponuda mora biti izrađena na sljedeći način:

1. ponuditelj treba dostaviti jedan primjerak ponude u papirnatom obliku;
2. ponuda treba biti izrađena na hrvatskom jeziku i latiničnom pismu, te pisana neizbrisivom tintom, uvezana u neraskidivu cjelinu;
3. ispravci u ponudi moraju biti izrađeni na način da su vidljivi i uz navod datuma moraju biti potvrđeni potpisom Ponuditelja;
4. pri izradi ponude Ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati i nadopunjavati tekst dokumentacije za nadmetanje;
5. ako zbog opsega ili drugih objektivnih okolnosti ponuda ne može biti izrađena na način da čini jednu cjelinu, onda se izrađuje u dva ili više dijelova, Ponuditelj mora u sadržaju ponude navesti od koliko se dijelova ponuda sastoji.

Ponuditelj može označiti tajnom podatke iz ponudbene dokumentacije, posebice koji uključuju tehničke ili poslovne tajne i povjerljive aspekte ponude sukladno posebnim propisima. Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Naručitelj se obvezuje tako označene podatke čuvati. Ponuditelji ne smiju označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijem za odabir ponude.

Trošak pripreme i podnošenja ponude u cijelosti snosi Ponuditelj.

Ukoliko Ponuditelj ne dostavi ponudu kako je to navedeno u ovoj točki, Naručitelj zadržava pravo takvu ponudu isključiti iz daljeg postupka pregleda i ocjene ponuda, odnosno takvu ponudu odbiti zbog nesukladnosti sa formalnim zahtjevima.

**5.2.3. Način dostave ponuda**

Ponude se predaju neposredno Naručitelju ili putem pošte preporučenom pošiljkom na adresu Naručitelja, u zatvorenoj omotnici na kojoj mora sadržavati sljedeće podatke:

|  |
| --- |
| Naziv i adresa Ponuditelja  TIMM d.o.o.  Ivekovićeva 2  10000 zAGREB  Ponudbena dokumentacija za nabavu IKT-03  „NE OTVARAJ“ |

Ponuda mora biti zaprimljena od strane Naručitelja najkasnije do 09.06.2020. godine do 23:59 sati. Ponude koje budu dostavljene nakon roka za dostavu ponuda biti će prihvaćene ukoliko je datum na pečatu poštanskog ureda ili kurirske službe prije isteka roka za dostavu ponude.

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu s Pozivom na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponude i dokumentacija priložena uz ponude ne vraćaju se ponuditeljima.

**5.2.4. Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.

**5.2.5. Alternativne ponude**

Alternativne ponude nisu prihvatljive.

## 5.3. Cijena ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu. Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi usluge koje su predmet nabave.

## 5.4. Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke predmeta nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o javnoj nabavi. Prije odbijanja takve ponude Naručitelj mora pisanim putem od Ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

## 5.5. Rok valjanosti ponude

Ponuda mora biti valjana najmanje 60 dana od krajnjeg roka za dostavu ponuda.

Ako istekne rok valjanosti ponude, Naručitelj može tražiti od Ponuditelja produženje roka valjanosti ponude sukladno tom produženom roku.

# 

# 6. KRITERIJ ODABIRA

Kriterij za odabir ponude je **ekonomski najpovoljnija ponuda**.

Pravodobno pristigle ponude ocjenjivat će se bodovno temeljem cjenovnog i ne-cjenovnog kriterija čiji relativni značaj i maksimalni broj bodova iznose kako slijedi

|  |  |
| --- | --- |
| **Kriterij** | **Relativni značaj** |
| **Cjenovni kriterij** | |
| Cijena ponude | 50% |
| **Necjenovni kriterij** | |
| Vrijeme korektivnog dorađivanja/održavanja softvera | 10% |
| Prilagodljivost korisničkog sučelja | 10% |
| Lokacija instalacije softvera | 30% |

## 6.1. Opis kriterija i način utvrđivanja bodovne vrijednosti

**Cjenovni kriterij**

Cijena ponude ima relativni značaj 50% odnosno nosi maksimalno 50 bodova. Maksimalni broj bodova dodijelit će se Ponuditelju koji ponudi najnižu cijenu, dok će se ostale ponude bodovati prema formuli

C = Cmin/Cp x 50

pri čemu je

C = broj bodova koji je ponuda dobila za cjenovni kriterij, zaokružen na dvije decimale

Cmin = cijena najniže ponude

Cp = cijena ponude koja je predmet ocjene

50 = maksimalni broj bodova za cjenovni kriterij

**Necjenovni kriterij**

Vrijeme korektivnog održavanja softvera ima relativni značaj 10% odnosno nosi maksimalno 10 bodova, a iskazuje se u mjesecima. Minimalno vrijeme korektivnog održavanja iznosi 12 (dvanaest) mjeseci od dana primopredaje softvera. Maksimalni broj bodova dodijelit će se Ponuditelju koji ponudi najduže vrijeme korektivnog održavanja, dok će se ostale ponude bodovati prema formuli

V = Vp/Vmax x 10

pri čemu je:

V = broj bodova koji je ponuda dobila za korektivno održavanje, zaokružen na dvije decimale

Vp = ponuđeno vrijeme korektivnog održavanja u ponudi koja se ocjenjuje u mjesecima

Vmax = najduže ponuđeno vrijeme korektivnog održavanja u mjesecima

10 = maksimalni broj bodova za kriterij korektivno održavanje softvera

Korektivno održavanje softvera uključuje eventualne dorade funkcionalnosti softverskog rješenja za upravljanje proizvodnim procesima u realnom vremenu. Rok korektivnog održavanja započinje po potpisivanju Zapisnika o primopredaji/urednom izvršenju ugovornih obveza.

Budući da je navedeno kriterij odabira ekonomski najpovoljnije ponude, vrijeme korektivnog održavanja navedeno u Prilogu 1 – Ponudbeni list nije podložno dodatnim izmjenama te će kao takvo biti navedeno u Ugovoru s odabranim Ponuditeljem/zajednicom ponuditelja.

Prilagodljivost korisničkog sučelja ima relativni značaj 10% odnosno nosi maksimalno 10 bodova.

Softversko rješenje koje ima prilagodljivo (eng. responsive) korisničko sučelje tzv. GUI, za mobitele, tablete i druge uređaje dobiva dodatnih 10 bodova. Softversko rješenje koje nije prilagodljivo za pogled s mobitela, tableta i drugih mobilnih uređaja dobiva 0 bodova po ovom kriteriju.

P - Prilagodljivost korisničkog sučelja

10 = maksimalni broj bodova za kriterij prilagodljivosti korisničkog sučelja.

Ponuditelj je dužan prilagodljivost korisničkog sučelja softverskog rješenja istaknuti u sklopu Ponude.

Lokacija instalacije softvera ima relativni značaj 30% odnosno nosi maksimalno 30 bodova.

Ponuditelj može dobiti bodove prema sljedećoj tabeli

|  |  |
| --- | --- |
| **Lokacija instalacije softverskog rješenja** | **Broj bodova (S)** |
| Softver se instalira lokalno na računala Naručitelja | 0 |
| Softver se instalira na server Naručitelja i dostupan je uz instalacije na računalima Naručitelja | 5 |
| Softver se instalira na server Ponuditelja i dostupan je uz instalacije na računalima Naručitelja | 15 |
| Softver se instalira na server Ponuditelja i nisu potrebne nikakve dodatne instalacije kod Naručitelja. Softversko rješenje je u potpunosti u oblaku i dostupno je s bilo kojeg računala/mobilnog uređaja kroz Internet pretraživač. | 30 |

L - Lokacija instalacije softvera

30 = maksimalni broj bodova za kriterij lokacije instalacije softvera

Ponuditelj je dužan lokaciju instalacije softverskog rješenja istaknuti u sklopu Ponude.

## 6.2. Konačan broj bodova i odabir ponude

Primjenjiva formula za izračun ekonomski najpovoljnije ponude:

UB = C + V + P + L

Pri čemu je

UB = Ukupan broj bodova

C = Ukupan broj bodova za cijenu ponude

V = Ukupan broj bodova za korektivno održavanje softvera

P = Ukupan broj bodova za prilagodljivost korisničkog sučelja

L = Ukupan broj bodova za lokaciju instalacije softvera

Ekonomski najpovoljnija ponuda je valjana ponuda koja ima najveći broj bodova. U slučaju da dvije ili više ponuda ostvare isti broj bodova po kriterijima odabira, bit će odabrana ponuda s nižom cijenom.

Povjerenstvo za nabavu će proučiti ponude, sastaviti zapisnik i obavijestiti ponuditelje o odabiru najpovoljnijeg ponuditelja.

Za odabir ponude dovoljna je jedna pristigla valjana ponuda koja udovoljava svim traženim uvjetima iz ovog Poziva na dostavu ponuda.

## 6.3. Načelo jednakovrijednosti

Sukladno Prilogu 4 „Postupci nabave za NOJN“ definirano je sljedeće:

„Predmet nabave potrebno je opisati tehničkim karakteristikama i/ili pomoću funkcionalnih zahtjeva. Ako se iznimno navode robne marke, tada svako upućivanje na robnu marku mora biti popraćeno izrazom „ili jednakovrijedno“, (osim u slučaju nadogradnje ili tehničke interoperabilnosti na postojeći sustav kada je to jedini proizvod koji je tehnički prihvatljiv). Tehničke specifikacije ne smiju sadržavati tehničke i funkcionalne zahtjeve koji su definirani na način da ih samo određena robna marka može ispuniti. NOJN je obvezan predmet nabave opisati na jasan i nediskriminirajući način te omogućavajući natjecanje među ponuditeljima i usporedivost ponuda u odnosu na zahtjeve koje je postavio.“

Naručitelj u ovom postupku nabave primjenjuje načelo jednakovrijednosti.

# 7. OSTALE ODREDBE

## 7.1. Otvaranje i ocjena ponude

**7.1.1. Mjesto i vrijeme otvaranja ponuda**

Za potrebe pregleda i ocjene ponuda, Naručitelj će formirati Odbor za pregled i ocjenu ponuda. Otvaranje ponuda nije javno.

Sastanak Odbora za otvaranje ponuda bit će održan 12.06.2020. godine u 12:00 sati, na adresi Naručitelja.

**7.1.2. Pregled i ocjena ponuda**

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj vrši:

* provjeru formalne sukladnosti
* procjenu postojanja razloga isključenja i ispunjenja uvjeta kvalifikacije
* procjenu tehničke i materijalne sukladnosti
* evaluaciju ponuda na temelju prethodno objavljenih kriterija za odabir

**7.1.3. Zahtjevi za pojašnjenjima**

Naručitelj pri pregledu ponude može zatražiti pojašnjenje za utvrđene nejasnoće, u primjerenom roku koji ne smije biti kraći od 5 niti dulji od 10 dana, elektroničkim putem. Ukoliko Ponuditelj ne odgovori u roku i na način definiran u zahtjevu za pojašnjenjem, donosi se odluka o odbijanju ponude.

Ukoliko Ponuditelj propusti mogućnost dostave dodatnog pojašnjenja u propisanom roku i na propisani način, smatrat će se da ponuda nije pravovaljana.

**7.1.4. Odluke o odabiru ili neprihvaćanju ponude**

Naručitelj je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu;
* ponudu koja je na drugom jeziku nego je navedeno u Dokumentaciji za nadmetanje;
* ponudu Ponuditelja koji nije dokazao uvjete kvalifikacije u skladu s Dokumentacijom za nadmetanje;
* ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive;
* ponudu koja je suprotna odredbama Dokumentacije za nadmetanje;
* ponudu u kojoj cijena nije iskazana u apsolutnom iznosu;
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća;
* ponudu koja ne ispunjava obvezne tehničke specifikacije određene u Dokumentaciji za nadmetanje;
* ponudu za koju Ponuditelj nije pisanim putem prihvatio ispravak računske pogreške;
* ponudu koja sadrži štetne odredbe.

Naručitelj donosi odluku o odabiru najbolje ponude u roku 20 dana koja će minimalno sadržavati naziv i adresu odabranog Ponuditelja, ukupnu vrijednost odabrane ponude te datum donošenja i potpis odgovorne osobe.

Naručitelj će poništiti postupak nabave ako :

* nije pristigla niti jedna prijava ili ponuda;
* nije zaprimio niti jednu valjanu prijavu ili ponudu.

Naručitelj može poništiti postupak nabave i ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava.

U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

Odluku o poništenju postupka nabave, Naručitelj će objaviti na mrežnoj stranici [www.strukturnifondovi.hr](http://www.strukturnifondovi.hr).

# 8. ODREDBE KOJE SE ODNOSE NA ZAJEDNICE PONUDITELJA I PODUGOVARATELJE

## 8.1. Odredbe koje se odnose na zajednice ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ako Ponuditelj nastupa kao zajednica ponuditelja dužan je popuniti i Prilog 1B. Svaki član zajednice ponuditelja dužan je uz zajedničku ponudu dostaviti Prilog 2 – Izjavu ponuditelja.

Ponuditelj koji je samostalno dostavio ponudu, kao i s njim povezana društva, ne smije istodobno sudjelovati u zajedničkoj ponudi zajednice ponuditelja. Ponuditelj, kao i s njim povezana društva, koji je dostavio ponudu u zajedničkoj ponudi zajednice ponuditelja, ne smije istodobno sudjelovati kao samostalni ponuditelj. Ponuditelj, kao i s njim povezana društva, ne može istovremeno biti član više zajednica ponuditelja.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

## 8.2. Odredbe koje se odnose na podugovaratelje

Ako Ponuditelj namjerava dio ugovora o nabavi dati u podugovor jednom ili više podugovaratelja, dužan je popuniti i Prilog 1C u kojem navodi sljedeće podatke:

* koji dio ugovora o nabavi namjerava dati u podugovor i
* podatke o podugovarateljima.

Za podugovaratelje treba dostaviti i Prilog 2 – Izjavu prijavitelja.

Ako je gospodarski subjekt dio ugovora o nabavi dao u podugovor, podaci iz ove podtočke Poziva na dostavu ponuda moraju biti navedeni u ugovoru o nabavi.

Naručitelj može neposredno plaćati podugovaratelju za dio ugovora koji je on izvršio.

Ugovaratelj mora svom računu priložiti račune svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost Ponuditelja za izvršenje ugovora o nabavi. Ako Ponuditelj ne dostavi podatke o podugovaratelju/podugovarateljima, smatra se da će cjelokupni predmet nabave izvršiti samostalno.

# 9. SKLAPANJE UGOVORA

Naručitelj će, ukoliko je Odluka o odabiru donesena, s odabranim Ponuditeljem sklopiti Ugovor o nabavi. Ugovor mora biti u skladu s uvjetima određenima u ovom postupku nabave i odabranom ponudom.

Ugovor o nabavi sadržava najmanje sljedeće podatke:

* naziv, adresa, broj telefona, broj faksa, adresa elektroničke pošte Naručitelja;
* naziv, adresa, broj telefona, adresa elektroničke pošte odabranog Ponuditelju;
* opis predmeta nabave;
* podatke o iznosu Ugovora koji odgovara iznosu odabrane ponude;
* rok isporuke usluga.

Ugovor o nabavi stupa na snagu onog dana kada ga potpišu obje strane.

Ugovorne strane izvršavat će ugovor o nabavi usluga u skladu s uvjetima određenima u Pozivu na dostavu ponuda i odabranom ponudom. Ako odabrani ponuditelj odbije potpisati ugovor o nabavi, naručitelj može donijeti novu odluku o odabiru sljedeće prihvatljive i prikladne ponude ili poništiti postupak nabave. Naručitelj će s odabranim Ponuditeljem potpisati Ugovor u roku ne dužim od 30 dana od donošenja Odluke o odabiru.

Samo u iznimnim okolnostima na koje niti Naručitelj niti odabrani Ponuditelj nemaju utjecaj moguće je produženje roka izvršenja ugovora.

Odabrani Ponuditelj i Naručitelj imaju pravo na produženje roka izvođenja radova u sljedećim slučajevima:

* uslijed nastupa više sile;
* uslijed mjera predviđenih aktima javnopravnih tijela;
* uslijed nepredviđenih radova ili okolnosti uslijed kojih je došlo do duljeg zastoja ili usporenja radova, a odabrani Ponuditelj ih nije mogao otkloniti poduzimanjem odgovarajućih mjera.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje trgovine robama bitnim za odvijanje radova i sl. Odabrani Ponuditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvršenja predmeta nabave osim u slučaju kad su mjere predviđene aktima javnopravnih tijela donesene isključivo zbog krivnje odabranog Ponuditelja.

## 9.1. Bitni uvjeti za izvršenje ugovora

**9.1.2. Načelo savjesnosti i poštenja**

Odabrani Ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

* nuđenje, davanje, primanje ili traženje bilo kakve neprimjerene koristi kojom bi utjecao na djelovanje zaposlenika Naručitelja u vezi s predmetnim postupkom nabave odnosno provedbom ugovora zaključenog na temelju istog;
* svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani Ponuditelj.

# 10. ROK, NAČIN I UVJETI PLAĆANJA

Dinamiku izdavanja i plaćanja računa Naručitelj i Ponuditelj regulirat će sklopljenim ugovorom nakon provedenog postupka javne nabave.

Naručitelj će sva plaćanja izvršiti na poslovni račun odabranog Ponuditelja prema sljedećoj dinamici:

* max 10% ugovorenog iznosa odmah po potpisu ugovora,
* preostalih 90% ugovorenog iznosa plaća se u obrocima prema dinamici izvršenja usluga.

Plaćanje u obrocima će se obavljati po ispostavljenim računima u skladu s dinamikom izvršenja planiranih aktivnosti.

Naručitelj će račune za uredno izvršene usluge i isporučenu robu plaćati u roku do 30 dana od dana zaprimanja računa.

# 11. PREDSTAVKE

Svaki kandidat ili Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti Posredničkom tijelu razine 2 (PT2), a presliku predstavke mora se dostaviti i Naručitelju.

Adresa na koju se podnosi predstavka je: Hrvatska agencija za malo gospodarstvo, inovacije i investicije, Ksaver 208, Zagreb.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi. Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

# 12. ZELENA JAVNA NABAVA

EU definira zelenu javnu nabavu kao postupak u kojem javna tijela nastoje nabaviti robu, usluge i radove sa smanjenim učinkom na okoliš kroz njihov životni vijek, usporedbom s robom, uslugama i radovima jednake primarne funkcije koja bi inače bila pribavljena. Zelena javna nabava se smatra važnim alatom za postizanje ciljeva okolišne politike koji se odnose na klimatske promjene, korištenje izvora i održivu potrošnju i proizvodnju.

Kako bi osigurao smanjeni učinak nabave robe na okoliš te doprinio zaštiti okoliša, Naručitelj propisuje sljedeće posebne uvjete izvršenja:

* odabrani ponuditelj je obvezan tijekom izvršenja ugovora o nabavi robe pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava,
* Ugovaratelj je obvezan izvijestiti Naručitelja o bilo kakvim ekološkim problemima koji proizlaze iz izvršenja ugovora te izvijestiti ga o poduzetim koracima za sanaciju istih.

# 13. POPIS DOKUMENTACIJE

Prilog 1 – Ponudbeni list

Prilog 1B – Ponudbeni list B (zajednica ponuditelja)

Prilog 1C – Ponudbeni list C (podizvoditelj)

Prilog 2 – Izjava ponuditelja

Prilog 3 – Ponudbeni troškovnik

Prilog 4 – Tehničke specifikacije

Prijedlog Ugovora